Tony Romo

**Antonio Ramiro Romo** (født 1980) er en amerikansk ekspertkommentator og tidligere quarterback i amerikansk fotball som tilbragte alle sine 14 år som spiller med Dallas Cowboys i National Football League (NFL). Han spilte college football ved Eastern Illinois University hvor han vant Walter Payton Award i 2002 og ledet Eastern Illinois Panthers til en Ohio Valley Conference-tittelen i 2001.

Romo ble signert som en udraftet free agent i 2003. Han begynte karrieren sin som en holder og ble Cowboys' startende quarterback i 2006-sesongen. Han var lagets starter fra 2006 til 2015 og ledet Cowboys til fire sluttspill, og ble utvalgt til Pro Bowl fire ganger. Romo pensjonerte seg etter 2016-sesongen etter å ha pådratt seg en ryggskade i sesongoppkjøringen som gjorde at han mistet stillingen som kampstarter til Dak Prescott. Etter at han pensjonerte seg tok han en stilling som ekspertkommentator for CBS Sports' dekning av NFL, og kommenterer kamper sammen med Jim Nantz.

Romo holder flere lagrekorder for Cowboys, inkludert touchdownpasninger, pasningsyards, flest kamper med minst 300 pasningsyards, og kamper med 3+ touchdownpasninger. Han hadde også en høyere passer rating i fjerde kvarter enn noen andre quarterbacks i NFL fra 2006 til 2013. Romos rykte ble derimot påvirket av mangel på suksess i sluttspillet, da han vant kun to av sluttspillkampene han spilte i og aldri nådde lengre enn divisjonsrunden. Med en passer rating på 97,1 er han høyest rangert blant pensjonerte spillere.

## Tidlig liv
Romo ble født i San Diego i California, til Ramiro Romo Jr. og Joan Jakubowski. Romo ble født mens faren var stasjonert på San Diego U.S. Naval Base. Familien flyttet senere tilbake til Burlington i Wisconsin, hvor Ramiro jobbet som snekker og bygningsarbeider, mens kona Joan jobbet i en dagligvarebutikk. Romo spilte baseball som barn og ble utvalgt til All-Star-laget for Little League Baseball.

Romos morfar, Ramiro Romo Sr., emigrerte fra Múzquiz i Coahuila, Mexico, til San Antonio i Texas da han var tenåring. Han har referert til Tonys suksess som et eksempel på mulighetene immigranter har i USA. «I've always said this is a country of opportunities. If you don't get a job or an education, it's because you don't want to.» Romos mor har tyske og polske aner.

Romo var quarterback for Burlington High School Demons fra han var junior i 1996. I 1997-sesongen avsluttet Romo og Demons sesongen 3–6, men Romo vant flere hedersbevis, inkludert å bli utvalgt til All-Racine County-lget, og Wisconsin Football Coaches Association All-State førstelag. Romo var også kampstarter på Burlington High Schools basketballlag, og spilte også golf og tennis. Romo ble uteksaminert fra Burlington High School i 1998.

## Karriere i college

Romo gikk på Eastern Illinois University i Charleston i Illinois, hvor han spilte for NCAA Division I-AA Eastern Illinois Panthers-laget og var medlem av Sigma Pi. Som sophomore i 2000 var han rangert som #2 i Division I-AA i pasningseffektivitet, etter å ha fullført 164 av 278 pasninger (59%) for 2 583 yards og 27 touchdowns. Etter sesongen fikk han en All-America honorable mention, og ble utpekt til All-Ohio Valley Conference og OVC Player of the Year. Som junior, ledet han Division I-AA i pasningseffektivitet, med 138 fullførte av 207 pasningsforsøk for 2 068 ards og 21 touchdowns.

Romo ble utpekt til OVC Player of the Week den 14. oktober 2002, etter å ha løpt ballen inn for en 8-yard touchdown på siste play av en kamp hvor Eastern Illinois vant 25–24 over Eastern Kentucky.

Den 19. desember 2002 ble Romo den første spilleren i Eastern Illinois' og i Ohio Valley Conferences historie til å bli tildelt Walter Payton Award, som utdeles årlig til den beste spilleren i Division I-AA. Ved slutten av karrieren sin holdt han skole- og conferencerekorden med 85 touchdownpasninger. Han var nummer 2 ved skolen og 3 i conferencen med 8 212 pasningsyards og nummer to i skolens historie med 584 fullførte pasninger og 941 forsøk. Som senior satte han skole- og conferencerekord med 258 fullførte pasninger av 407 forsøk for 3 418 yards. Dette var også nummer to i conferencens historie og nummer tre i skolens historie. Han kastet for 34 touchdowns og scoret en touchdown på løp. Romos 3 149 yards totalt som senior var nummer tre i skolens og i conferencens historie. I tillegg til Walter Payton Award ble Romo enstemmig valgt til All-American. Han ble også utvalgt til All-Ohio Valley Conference og ble utpekt til OVC Player of the Year tredje år på rad.

Under homecoming-helgen den 17. oktober 2009 pensjonerte Eastern Illinois University Romos Nr. 17 og innlemmet ham i EIUs Hall of Fame. Romo er den første spilleren ved Eastern Illinois hvis spillernummer har blitt pensjonert. Han sa «It was such an honor to be inducted into the Hall of Fame here, and with the jersey ceremony, it holds a special place in your heart.»

### Statistikker

### Priser og utmerkelser
* 3× All-OVC (2000–2002)
* 3× OVC Player of the Year (2000–2002)
* 3× All-American (2000–2002)
* Walter Payton Award (2002)

## Profesjonell karriere

### 2003–2005-sesongene
Romo fikk til å begynne med ikke en invitasjon til NFL Combine i 2003, men fikk eventuelt en sen invitasjon til å delta som en ekstra quarterback som kaster pasninger til andre inviterte spillere. Til tross for at han vakte interesse hos noen av speiderne ble han ikke draftet av noen lag i NFL i NFLs draft i 2003. I løpet av draftet ble Romo forsikret av Cowboys' Sean Payton at laget var interessert i ham (Denver Broncos' hovedtrener Mike Shanahan viste også interesse for Romo), og ble ikke lenge etter signert som en udraftet free agent av Cowboys. På Cowboys' treningsleir var Romo nummer tre bak quarterbacks Quincy Carter og Chad Hutchinson. I 2004 kuttet Cowboys Hutchinson og signerte veteranen Vinny Testaverde, og byttet et pick i tredje runde til Houston Texans mot quarterback Drew Henson. Romo risikerte å bli kuttet før Carter ble frigitt etter anklager om rusmisbruk. Gjennom 2004 og 2005 var Romo en holder for placekicks. Etter at Vinnys tid i Dallas var over i 2005 signerte Cowboys veteranen Drew Bledsoe, som ble lagets åttende startende quarterback siden 2000.

Et av Romos tidlige høydepunkt kom i 2004 da han (som tredje quarterback) løp for en kampvinnende touchdown med seks sekunder igjen av en sesongoppkjøringskamp mot Oakland Raiders. Etter at han ble forfremmet til Cowboys' andre quarterback i 2005 presterte han bra i sesongoppkjøringen i både 2005 og 2006. I offseason 2006 tilbød Sean Peyton (da hovedtrener for New Orleans Saints) et draft pick i tredje runde mot Romo, men Cowboys' eier Jerry Jones nektet, og sa at han ikke ville bytte ham for noe mindre enn et pick i andre runde.

### 2006-sesongen

Romo begynte sesongen som reserve for starteren Drew Bledsoe. Han fikk sitt første snap i seriespill i en hjemmekamp mot Houston Texans den 15. oktober. Hans første pasning i NFL var en 33-yard pasning til wide receiver Sam Hurd. Hans eneste andre pasning i kampen var en 2-yard touchdownpasning, hans første i NFL, til wide receiver Terrell Owens.

En uke senere, den 23. oktober 2006, ble Bledsoe erstattet av Romo til begynnelsen av andre halvdel av en kamp mot New York Giants. Hans første pasning ble tippet og intercepted. Kampstatistikken for hans andre NFL-kamp var 14 fullførte pasninger av 25 forsøk for 227 yards, to touchdowns og tre interceptions (hvorav en ble returnert for en touchdown). Den 25. oktober annonserte Cowboys' hovedtrener Bill Parcells at Romo skulle være startende quarterback for kampen mot Carolina Panthers under *[[NBC Sunday Night Football]]* den 29. oktober, i uke 8 av 2006-sesongen. Romo ledet Cowboys til seier i sin første kamp som starter, 35–14. Romo ble utpekt til *Sunday Night Football*s "Rock Star of the Game."

Den 19. november 2006 ledet Romo Cowboys forbi Indianapolis Colts, da det siste ubeseirede laget i NFL. Han fullførte 19 av 23 pasninger mens Cowboys vant kampen 21–14. Fire dager senere hjalp han Cowboys til seier på en Thanksgiving Day-kamp mot Tampa Bay Buccaneers, 38–10. Romo fullførte 22 av 29 pasninger for 306 yards, fem touchdowns og ingen interceptions. Han ble tildelt Fox' Galloping Gobbler-pris, og ble utpekt til Thanksgiving Day MVP.

Romo hjalp Cowboys til å sikre en plass i sluttspillet, lagets andre siden Parcells ble hovedtrener i 2003. Han avsluttet seriespillet i 2006 med 220 fullførte pasninger av 337 forsøk for 2 903 yards, 19 touchdowns og 13 interceptions, for en passer rating på 95,1.

Cowboys møtte Seattle Seahawks i wildcard-runden av sluttspillet 6. januar 2007. Cowboys lå under 21–20 på en 4th-and-1 med 1:19 igjen av kampen, da Cowboys forsøkte et 19-yard field goal. Romo, som var holder for sparket, hadde en fumble på snappet. Han klarte å plukke opp ballen og forsøkte å løpe den inn, men ble taklet på Seattles 2-yard linje, og Cowboys mistet ballen på downs. De tapte kampen. Romo avsluttet 2006-sesongen som #7 i NFC i pasningsyards (2 903) og touchdownpasninger (19).

Romo spilte i Pro Bowl 2007 etter at Drew Brees ble slått ut med en albueskade som erstatning for Marc Bulger. Han kastet én touchdown og en interception, og var NFCs holder på avspark.

### 2007-sesongen

Romo begynte -sesongen med fire touchdownpasninger og en touchdown på løp, den første i hans karriere, i en 45–35 seier over New York Giants i sesongåpningen. Hans 345 pasningsyards i uke 1 var flest i NFL. Etter kampen mot St. Louis Rams i uke 4, hvor Cowboys vant 35–7 og Romo kastet for 339 yards og tre touchdowns, i tillegg til en touchdown på løp, hadde han allerede 1 199 pasningsyards, 11 touchdownpasninger og to touchdowns på løp. I september ble Romos far diagnostisert med prostatakreft. Romo sa at han, selv om han åpenbart var opprørt over familiekrisen, måtte fortsette å fokusere på karrieren sin.

Under *[[Monday Night Football]]* i uke 5 mot Buffalo Bills kastet Romo fem interceptions (fire i første halvdel, hvorav to ble returnert for touchdowns) og mistet en fumble. Han ble den andre personen i *Monday Night Football*s historie til å kaste fem interceptions i en seier. Den første personen var hans daværende quarterbacks coach, Wade Wilson. Han avsluttet seriespillet med 4 211 yards (#3 i NFL) og 36 touchdownpasninger (#2 bak Tom Brady). Med en passer rating på 97,4 var han nummer fem i NFL bak Tom Brady, Ben Roethlisberger, David Garrard og Peyton Manning.

Den 29. oktober signerte Romo en 6-årig kontraktforlengelse verdt $67,5 millioner med Cowboys.

Mot Green Bay Packers den 29. november, i en kamp hvor begge lagene var 10–1 i sesongen, kastet Romo fire touchdownpasninger (og økte sin total for sesongen til 33), og slo dermed Danny Whites rekord (29) fra 1983. Den 22. desember, mot Carolina Panthers, ble Romo den første quarterbacken for Cowboys til ha over 4 000 pasningsyards i en sesong. Den 30. desember, mot Washington Redskins, slo Romo lagrekorden for fullførte pasnigner med sin 335. fullførte pasning, en kort pasning til tight end Jason Witten. Cowboys avsluttet sesongen 13–3.

I divisjonsrunden mot New York Giants den 13. januar 2008 klarte ikke Romo å lede laget til en comebackseier. På fjerde down med under et halvt minutt og ingen timeouts kastet Romo ballen til målsonen, hvor den ble intercepted av Giants' cornerback R.W. McQuarters, som sikret for at Cowboys ble slått ut av sluttspillet etter et 21–17 nederlag mot de fremtidige Super Bowl XLII-vinnerne.

### 2008-sesongen

Den 7. september 2008 ledet Romo Cowboys til en 28–10 seier over Cleveland Browns i sesongåpningen, hvor Romo fullførte 24 av 32 pasninger for 320 yards og en touchdown. Etter kampen trengte Romo 13 sting på et stort kutt på haken som han fikk i tredje kvarter da linebacker Willie McGinest traff ham i haken med hjelmen. McGinest ble bøtelagt $7 500 for taklingen.

Uken etter ledet Romo Cowboys til en 41–37 seier over Philadelphia Eagles, med 21 fullførte av 30 pasningsforsøk for 312 yards og tre touchdowns. De 54 poengene fra begge lag kombinert i første halvdel var nest flest i en halvdel i en *Monday Night Football*-kamp. Samme måned signerte Romo en 5-årig avtale med klesmerket Starter verdt $10 millioner, men fikk ikke bruke sko fra merket på banen da bedriften ikke hadde en kontrakt med NFL.

Romo og Cowboys vant en tredje kamp på rad før de fikk sesongens første nederlag mot Washington Redskins for et sesongresultat på 3–1. Etter en seier mot Cincinnati Bengals pådro Romo seg en skade i et nederlag mot Arizona Cardinals. Brad Johnson tok over for Romo, og under ham gikk Cowboys 1–2, med tap mot St. Louis Rams og New York Giants, og seier over Tampa Bay Buccaneers.

Den 28. desember tapte Romo 44–6 mot Philadelphia Eagles i en avgjørende kamp. Romo hadde tre turnovers i kampen, og fullførte 21 av 39 pasningsforsøk for 183 yards og null touchdowns. Nederlaget førte til et sammenlagtresultat på 5–8 for Romo i desember, og ledet til spørsmål om hans prestasjonsnivå i viktige kamper.

### 2009-sesongen

Romo ledet Cowboys til en 34–21 seier over Tampa Bay Buccaneers i sesongåpningen. Han fullførte 16 av 27 pasninger og satte en personlig rekord med 353 pasningsyards, og tre touchdowns.

I sin første hjemmekamp i det nye Cowboys Stadium i uke 2 tapte Romo og Cowboys mot New York Giants. Romo fullførte kun 13 av 29 pasninger for 127 yards og en touchdown. Han kastet også tre interceptions, hvorav en ble returnert for en touchdown.

I en bortekamp i desember mot divisjonsrivalene New York Giants satte Romo en ny personlig rekord med 392 yards, med tre touchdownpasninger, men Cowboys tapte allikevel kampen.

Etter at kicker Nick Folk bommet på flere spark på grunn av dårlige holds av punteren Mat McBriar tok Romo igjen over som holder for første gang siden 2006 i Cowboys' 13. kamp i sesongen, mot San Diego Chargers.

I uke 15 ledet Romo laget til en seier mot et ubeseiret lag sent i sesongen for andre gang i sin karriere. I 2006 slo han Indianapolis Colts da de var 9–0 i sesongen, og den 19. desember 2009 slo han New Orleans Saints, som da var 13–0, på bortebane etter å ha kastet for 312 yards, en touchdown og ingen interceptions.

Romo avsluttet 2009-sesongen som den første quarterbacken i lagets historie til å ta hver eneste snap i en hel sesong. Han slo også sin egen rekord for pasningsyards i en sesong med 4 483, og ble den første quarterbacken i Cowboys' historie til å kaste for over 20 touchdowns og mindre en 10 interceptions i en sesong. Hans åtte kamper med 300+ pasningsyards var også en lagrekord, da han slo sin egen rekord fra 2007. Med 1,6 % interceptions tangerte han en lagrekord, og hans prosentandel interceptions i en karriere ble lavets i lagets historie.

Dallas Cowboys sikret divisjonstittelen i NFC East etter en seier over Philadelphia Eagles i sesongfinalen. Dette var den andre divisjonstittelen i løpet av Romos tre fulle sesonger som startende quarterback.

I Cowboys' 34–14 seier over Eagles i første runde av sluttspillet hadde Romo en 104,9 passer rating. Det var også Cowboys' første seier i sluttspillet på 13 år, og Romos første. Uken etter, i divisjonsrunden mot andre seed Minnesota Vikings, hadde Romo derimot tre fumbles (hvor han mistet to), en interception, og ble sacked seks ganger. Cowboys tapte kampen 34–3.

### 2010-sesongen

I uke 5 mot Tennessee Titans satte Romo en personlig rekord med 406 pasningsyards, og tre touchdowns. Han kastet også to kostbare interceptions i fjerde kvarter, som resulterte i et 34–27 tap på hjemmebane. Romo og Cowboys var desperate etter en seier etter å ha startet divisjonen 1–3 da de møtte Minnesota Vikings, som også var 1–3. Romo kastet for over 200 yards og tre touchdowns, men kastet igjen to kostbare interceptions. Cowboys tapte kampen 24–21.

Under en *Monday Night Football*-kamp mot New York Giants 25. oktober knakk Romo sitt venstre kragebein. Skaden kom i andre kvarter da Romo ble taklet i bakken av Giants' linebacker Michael Boley. Han ble plassert på Injured Reserve 21. desember, og ble erstattet av veteranen Jon Kitna.

### 2011-sesongen
Romos quarterback rating på 102, 5 i 2011 var fjerde best i ligaen, bak Aaron Rodgers, Drew Brees og Tom Brady, og nest høyest i Cowboys' historie.

Romo hadde fire comebacks i fjerde kvarter i 2011. Han hadde også et kampvinnende field goal (mot Arizona Cardinals) og et fieldgoal som ville utlignet til uavgjort (mot New York Giants) som begge ble blokkert (Cowboys tapte begge disse kampene).

I uke 2 mot San Francisco 49ers pådro Romo seg et brukket ribbein og en punktert lunge etter en takling fra Carlos Rogers i andre kvarter, som plasserte ham på sidelinjen deler av kampen. Han var tilbake i de siste sekundene av tredje kvarter, og spilte hele fjerde kvarter hvor han kastet for en touchdown og styrte et drive som endte i et field goal som utlignet til uavgjort med fire sekunder igjen av kampen. Da Cowboys fikk ballen på overtid fullførte Romo en 77-yard pasning til Jesse Holley, som ble fulgt av et 19-yard field goal som sikret seieren. Romo avsluttet kampen med 345 yards og to touchdowns for en rating på 116,4, til tross for skadene, og ble utpekt til NFCs Offensive player of the Week. I de neste par kampene spilte Romo med en ekstra vest for å beskytte brystkassen.

I uke 10 hadde Romo sin karrieres nest høyeste quarterback rating på 148,40 (den 23. november 2006 hadde Romo en rating på 148,90).

I den siste måneden av sesongen presterte Romo på et særs høyt nivå. Han fullførte 72,1 % av pasningene sine for 1 158 yards og ti touchdowns, med kun én interception.

I uke 16 mot Philadelphia Eagles skadet Romo hånden sin da han slo den inn i en motspillers hjelm. Han forlot kampen etter to pasninger som ikke fant målet. Uken etter, i sesongfinalen i MetLife Stadium mot Giants stod både divisjonstittelen for NFC East og en plass i sluttspillet for spill. Romo stilte til start til tross for skaden han pådro seg uken før. Han fullførte 29 av 37 pasninger for 289 yards, to touchdowns og en interception for en passer rating på 106,0, og 78% fullførte pasninger (nest høyest i sesongen), men Cowboys tapte kampen 31–14, og med et sesongresultat på 8–8 kom de ikke med i sluttspillet.

Romo stod for 32 av Cowboys' 39 touchdowns i 2011-sesongen (82,1 %). Ingen andre spillere i NFL det året stod for en like høy prosentandel av et lags touchdowns (Cam Newton var nummer to med 72,9 %).

### 2012-sesongen

Daniel Jeremiah, en skribent for NFL.com, rangerte Romo som den niende beste quarterbacken i ligaen før -sesongen. På NFL Top 100 Players of 2012 ble Romo rangert som den 12. beste quarterbacken i ligaen før sesongen.

I uke 13 mot Philadelphia Eagles kastet Romo tre touchdownpasninger. Den første, en 23-yarder til Dez Bryant med 11:18 igjen av tredje kvarter, var Romos 166. touchdownpasning, som gav Romo lagrekorden etter å ha forbigått Troy Aikmans 165.

Med lagets tredje seier på rad og femte seier av seks kamper slo Dallas Pittsburgh Steelers 27–24 på overtid i uke 15 (16. desember). Med seieren endte Dallas uavgjort med både New York og Washington i NFC East. Romo nådde 25 000 pasningsyards i denne kampen, hvor han fullførte 30 av 42 forsøk for 341 yards og to touchdowns.

Dallas endte opp 8–8 etter 2012-sesongen, og gikk glipp av sluttspillet for tredje år på rad etter to strake nederlag på slutten av sesongen. Til tross for Romos fire touchdownpasninger og 416 pasningsyards mot New Orleans Saints i uke 16 tapte Cowboys 37–34 på overtid. Uken etter tapte de 28–18 mot Washington, som sikret divisjonstittelen for Redskins. Romo fullførte 20 av 37 pasninger i kampen, og kastet tre interceptions, inkludert på Dallas' to første drives.

Etter sesongen ble det stilt spørsmål rundt Romos fremtid. *[[Fort Worth Star-Telegram]]*s Mac Engel kommenterte: «Tony Romo has one year remaining on his contract, but the time has come for him to move on...He will be 33 in April of '13, and still has a few good years left but at this point he needs to go to another team that needs a quarterback.» I et intervju med Fox Sports Southwest sa Rick Gosselin fra *[[The Dallas Morning News]]* at Romo var «not wired to win the last game of the season», især dersom «[i]f it means extending the season.» Dan Graziano for ESPNDallas.com skrev at Romos «record starts to become very hard to defend» på grunn av «the oft-cited fact that he's got just the one playoff win in his entire career.»

### 2013-sesongen

Cowboys signerte Romo til en ny 6-årig kontraktforlengelse verdt $108 millioner, med $55 millioner garantert og $25 millioner i bonuser, som sikret ham ut karrieren og lettet på presset fra lønnstaket, som skal ha vært på under $25 000 før avtalen. I midten av april 2013 undergikk han en ryggoperasjon for å fjerne en cyste. Selv om laget beskrev det som et mindre inngrep endte han opp med å gå glipp av minileiren og organiserte lagaktiviteter.

Romo startet sesongen med en seier over New York Giants, hvor han kastet for 263 yards og to touchdowns. Han pådro seg en brystskade og ble tatt av banen, men var tilbake etter halftime og avsluttet kampen. Etter hans 100. kampstart i uke 7 hadde Romo kastet for 27 485 yards, mer enn noen annen quarterback i sine 100 første kampstarter siden 1960.

I uke 16 mot Washington Redskins lå Cowboys under i fjerde kvarter, og trengte en seier for å fremdeles ha en sjanse på å nå sluttspillet. Romo ledet laget på et touchdownrive med 1:08 igjen av kampen, som endte 24–23, mens han spilte med det som senere ble diagnostisert som en sesongavsluttende skiveprolaps. Hovedtrener Jason Garrett sa senere: «He might have had his finest hour … We talk about mental toughness, being your best, regardless of circumstances. Somehow, some way, he helped us win that ballgame.»

Romo ble operert 27. desember 2013 og ble plassert på Cowboys IR-liste. Garrett annonserte at Kyle Orton tok over som startende quarterback i uke 17 mot Philadelphia Eagles. Cowboys tapte kampen 24–22, og gikk dermed glipp av sluttspillet for fjerde sesong på rad.

### 2014-sesongen

Etter skuffende spill i sesongåpningen mot San Francisco 49ers, som Cowboys tapte 28–17, kom Romo og laget tilbake med seks strake seiere, inkludert to bortekamper på rad mot Tennessee Titans og St. Louis Rams. Cowboys slo også de regjerende mestrene Seattle Seahawks på bortebane, og ble dermed kun det andre laget til å slå Seahawks på bortebane på tre sesonger. I løpet av de seks kampene kastet Romo 13 touchdowns og tre interceptions. I uke 8, en mandagskamp mot Washington Redskins, pådro Romo seg en ryggskade etter en sack av linebacker Keenan Robinson, da Robinsons kne traff Romo i ryggen. Etter nederlaget mot Washington ble det avklart at Romo hadde to brudd i ryggvirvlene. Han gikk glipp av neste kamp, som var et 28–17 nederlag mot Arizona Cardinals, men var tilbake uken etter og endte opp med å lede Cowboys til et sammenlagtresultat på 12–4 og lagets første divisjonstittel siden 2009.

Den 21. desember satte Romo en ny lagrekord for høyest prosentandel fullførte pasninger i en kamp med 90 %, da han fullførte av 18 av 20 forsøk i en 42–7 seier over Indianapolis Colts. Han satte også en personlig rekord med en quarterback rating på 151,7. Hans kombinerte passer rating i måneden desember på 133,7 var høyest i NFLs historie.

I wildcard-runden av sluttspillet ledet Romo Cowboys til en 24–20 comebackseier over Detroit Lions etter at de lå under 17–7 ved halftime. Romo fullførte 19 av 31 pasninger for 293 yards med to touchdowns. I divisjonsrunden tapte Dallas 26–21 mot Green Bay Packers. Romo fullførte 15 av 19 pasninger for 191 yards og to touchdowns i kampen.

Romo ledet NFL i prosentandel fullførte pasninger og passer rating på vei til divisjonsittelen, og var rangert som #34 på NFL Top 100 Players of 2015, den høyeste udraftede spillere på listen det året.

### 2015-sesongen

Romo startet sterkt i , med en kampvinnende pasning til Jason Witten med syv sekunder igjen av Cowboys' sesongåpner mot New York Giants. Han fortsattet suksessen uken etter i en seier over Philadelphia Eagles, men knakk venstre kragebein i tredje kvarter etter en sack av linebacker Jordan Hicks. Skaden plasserte Romo på sidelinjen i åtte uker. I den perioden, med først Brandon Weeden og deretter Matt Cassel som startende quarterback, vant ikke Cowboys en eneste kamp.

Romo var tilbake som starter i uke 11 mot Miami Dolphins. Til tross for at han kastet to interceptions fullførte hn 18 av 28 pasninger for 227 yards og to touchdowns. Cowboys vant kampen 24–14, og fikk sin første seier etter syv strake nederlag.

I uke 12, under Thanksgiving, møtte Cowboys da ubeseirede Carolina Panthers, med 10 seiere. Til tross for at Cowboys var 3–7 i sesongen var de favoritter for kampen, og de hadde fremdeles en sjanse for å nå sluttspillet på grunn av den generelt svake divisjonen de spilte i. I første halvdel kastet Romo derimot tre interceptions, hvor to ble returnert for touchdowns, og Panthers tok en 23–3 ledelse. Ved slutten av tredje kvarter ble Romo sacked av linebacker Thomas Davis, som førte til en skade på venstre skulder og slutten på Romos sesong. Romo forble på den aktive spillerstallen frem til han ble plasser på IR-listen 21. desember, etter at Cowboys falt til 4–10 og ikke lenger hadde en sjanse på å nå sluttspillet.

### 2016-sesongen

Romo kunne ikke stille til start i seriespillet i 2016 etter et brudd på ryggvirvel L1 under Cowboys' tredje sesongoppkjøringskamp mot Seattle Seahawks. Skaden førte til at han gikk glipp av de ti første kampene i sesongen, og nykommeren Dak Prescott tok over som startende quarterback i perioden.

Selv om Cowboys' eier Jerry Jones først hadde sagt at Romo kom til å forbli lagets starter når han kom tilbake, førte Prescotts suksess og Romos langvarige skadeperiode til at Jones ombestemte seg. Mens Prescott ledet laget på en åtte kamper lang seiersrekke gav Romo fra seg sin stilling som startende quarterback til Prescott og ble utpekt til Cowboys' reserve da han returnerte til den aktive spillerstallen i uke 11. Romo fikk sin sesongdebut i sesongrinalen, 1. januar 2017, mot Philadelphia Eagles. I det som skulle ende opp med å bli hans karrieres siste play kastet han en touchdownpasning til Terrance Williams før Mark Sanchez tok over ut kampen.

### Pensjonering
Den 4. april annonserte Romo at han pensjonerte seg fra NFL. Ikke lenge etter ble han frigitt av Cowboys. Etter at han pensjonerte seg annonserte Dallas Mavericks' eier Mark Cuban at Romo skulle være en «Maverick for a day» under Mavericks' siste hjemmekamp i 2016–17-sesongen. Han deltok på lagets oppvarming og satt i full uniform på benken, men spilte ikke i kampen og ble ikke sett på som et offisielt medlem av spillerstallen.

## Statistikker i NFL

### Seriespill

### Sluttspill

### Høydepunkter og priser
* 4× Pro Bowl (2006, 2007, 2009, 2014)
* All-Pro andrelag (2014)
* Sesongleder pasningsyards i NFC (2009)
* Sesongleder touchdownpasninger i NFC (2007)
* Sesongleder passer rating i NFL ()
* 2× Sesongleder i passer rating i NFC (2007, 2014)
* Sesongleder prosentandel fullførte pasninger i NFL ()
* 3× FedEx Air Player of the Week (Uke 1, 2007, Uke 13, 2007, Uke 5, 2013)
* 2× NFC Offensive Player of the Month
* Ed Block Courage Award (2011)

### NFL-rekorder
#### Karriere
* Flest bortekamper på rad med minst én touchdownpasning: 41 (2009 – 2016)
* Flest kamper i en sesong med en passer rating på minst 135,0 (6)

#### Lagrekorder med Dallas Cowboys
##### Karriere
* Pasningsyards (34 183)
* Touchdownpasninger (248)
* Kamper med minst 3 touchdownpasninger: 40; tidligere Danny White (20)
* Kamper med minst 300 pasningsyards: 46; tidligere Troy Aikman (13)
* Flest comebacks/kampvinnende drives i fjerde kvarter: 28; tidligere Roger Staubach (23)
* Kamper på rad med en touchdownpasning: 38 (2012–2014); tidligere Romo (20, 2010–11)

##### Sesong
* Kamper med minst 300 pasningsyards: 9 (2012); tidligere Romo (8 – 2009)
* Pasningsyards: 4 903 (2012); første quarterback til å kaste for over 4 000 yards i en sesong for Cowboys (2007, 2009, 2011, 2012)
* Pasningsforsøk: 611 (2012); tidligere Romo (550 – 2009)
* Første quarterback i lagets historie til å ha i snitt 300+ pasningsyards per kamp i en sesong (306,4 – 2012)

##### Kamp
* Romo kastet fem touchdownpasninger i en kamp to ganger (23. november 2006 og 6. oktober 2013), en rekord han deler med Troy Aikman (12. september 1999).
* Den 12. desember 2014 satte Romo en rekord da han fullførte 90 % av sine pasninger (18 av 20) i en hjemmekamp mot Indianapolis Colts.
* Flest pasningsyards i en kamp, 506 mot Denver Broncos den 6. oktober 2013.

## Kringkastingskarriere
Etter at han pensjonerte seg fra NFL ble han ansatt av CBS Sports som ekspertkommentator for nettverkets dekning av NFL og erstattet da Phil Simms som hovedkommentator Jim Nantz' partner, etter at Simms ble flyttet til studioet for *[[The NFL Today]]*.

Noen kritikere stilte spørsmål ved at Romo umiddelbart ble ansatt til den høyeste stillingen foran andre veteraner innen kringkasting som Dan Fouts, Trent Green eller Rich Gannon, som alle hadde vært i jobbet for CBS og Fouts hadde vært ekspertkommentator for *[[Monday Night Football]]* en gang. Ingen av de tidligere spillerne eller trenere i en høy stilling på andre nettverk da Romo ble ansatt (Troy Aikman, Cris Collinsworth og Jon Gruden) startet sine karrierer som kommentatorer på toppen. I den første uken av *The NFL Today* spøkte Simms med Romo ved å spørre «How does that seat feel?»

Etter at -sesongen begynte fikk Romo skrøyt for sitt arbeid som kommentator, mest for hans evne til å forutse plays og lese forsvaret fra kommentatorboden, og «adding an enthusiasm that had been lacking with Simms.»

Romo og Nantz fikk videre skrøyt for sin dekning av AFC Championship Game 2018 mellom Kansas City Chiefs og New England Patriots, hvor «Nantz continually set Romo up to make his predictions and analysis prior to the snap», og noen foreslo at Chiefs' hovedtrener «Andy Reid could have used Romo on his defensive staff, because the former quarterback knew just about every play the Patriots were going to run down the stretch.» *[[The Guardian]]* skrev: «the beauty of Romo's analysis is that it feels like he's in on the fun with you.» Romo og Nantz kommenterte Super Bowl LIII i Atlanta.

*[[The New Yorker]]* har beskrevet ham som et «genius of football commentary.» Romo har fått positiv tilbakemelding fra andre kjente sportskommentatorer, inkludert Bob Costas og Dick Vitale.

I februar 2020 fornyet Romo kontrakten sin med CBS ut 2022, og det ble rapportert at nettverket skulle betale ham $17 millioner per år—som ville gjort Romo til en av de best betalte personene i sportsmedia og «the highest-paid NFL analyst in television history.»

I 2021-sesongen begynte Romo å bli kritisert for sitt kommentatorarbeid. Han ble kritisert for å snakke for mye, fortelle forvirrende historier, og fremstod som forvirret under viktige øyeblikk i kampene. *[[The New York Post]]* rapporterte at neste sesong hadde CBS kontaktet Romo i forbindelse med kvaliteten på hans arbeid. Flere i CBS’ administrasjon holdt et møte med Romo for å lufte bekymringer om at han ikke lenger hadde samme evne til å dekke kamper, og at det virket som om kjemien mellom ham og Nantz hadde forsvunnet.

Kritikken økte i Romos sjette år som hovedkommentator for CBS. Ifølge *Front Office Sports*, var Romos analyser i 2022-sesongen grunnleggende og åpenbare, og gav til tider ikke mening. Han skal ha kjeftet på seere, laget rare lyder og pratet for mye under kamper. I tillegg klarer han sjelden å forutse plays. Noen har spekulert i at Romo har vært av banen for lenge og at dette er grunnen for nedgangen i kvalitet.

Romo var ekspertkommentator under Super Bowl LVIII sammen med Nantz. Romos kommentering ble både kritisert og gjort narr av, blant annet for å ha snakket i munnen på Nantz under den kampvinnende touchdownpasningen til Mecole Hardman.

## Filantropi
Per 2013 arrangerte Romo en treningsleir for ungdom i Burlington i Wisconsin hver sommer, noe han hadde gjort siden 2004. I Dallas-området deltok Romo i aktiviteter i lokalsamfunnet sammen med United Way, Make-A-Wish Foundation, og Society for the Prevention of Cruelty to Animals.

## Privatliv

I november 2007 begynte Romo å gå ut med den amerikanske sangeren og skuespilleren Jessica Simpson. Den 16. desember 2007 var Simpson i publikum under en kamp mellom Cowboys og Philadelphia Eagles i Texas Stadium hvor Romo spilte dårlig, og Cowboys tapte. Det oppstod drama før en sluttspillkamp mot New York Giants—en kamp Cowboys endte opp med å tape—da bilder av Romo (sammen med lagkameratene Jason Witten og Bobby Carpenter) på et hotell i Cabo San Lucas med Simpson dukket opp. Den 13. juli 2009 rapporterte *[[People (magasin)|People]]* at Romo og Simpson hadde slått opp 9. juli 2009—natten før hennes 29-årsdag.

Den 28. mai 2011 giftet Romo seg med Candice Crawford, Miss Missouri USA i 2008 og en tidligere journalist for TV-kanalen KDAF i Dallas, samt søsteren til skuespiller Chace Crawford. De to hadde vært sammen siden sommeren 2009, og ble forlovet 16. desember 2010. Paret har tre sønner: Hawkins Crawford Romo (født 9. april 2012) Rivers Romo (født 18. mars 2014) og Jones McCoy Romo (født 23. august 2017).

Romo er en hyppig amatørgolfer, og forsøkte å kvalifisere seg til EDS Byron Nelson Championship i 2004 og US Open Championship i 2005, men klarte det ikke. Han klarte heller ikke å kvalifisere seg for Byron Nelson i 2008. I februar 2018 ble det annonsert at han hadde fått et sponsorunntak for å spille i PGA Tours Corales Puntacana Resort and Club Championship i Punta Cana i Den dominikanske republikk fra 22. til 25. mars. Romo gikk glipp av opptaket med poengsummer på 77 og 82, sist av de 132 deltakerne etter andre runde. I juli 2018 vant han kjendisturneringen American Century Championship. Tiger Woods har beskrevet Romo (sammen med John Smoltz) som den beste kjendisgolferen han har spilt med.

Romo er personlig kristen og har beskrevet sin tro: «My faith has grown and I found that always having Jesus makes things a lot easier in my life. Having Jesus in your life gives you everlasting peace, which never goes away. It helps you handle the ups and downs of professional football.»

## Se også
* Liste over kamper med 500+ pasningsyards i National Football League
* Liste over flest kamper på rad med touchdownpasninger i National Football League

## Referanser


## Eksterne lenker
* 
* 
* 
* 
* 
*  Profil for Dallas Cowboys